L’Equip de Govern aprova en solitari el pressupost municipal de 2015 amb 4 milions d’euros dirigits al Benestar Social
28/01/2015

# L’Equip de Govern aprova en solitari el pressupost municipal de 2015 amb 4 milions d’euros dirigits al Benestar Social

[![Foto recurso del Ayuntamiento](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

28.01.2015

El Partit Popular ha aprovat definitivament els pressupostos municipals de 2015 que han estat un mes en exposició pública després de la seua aprovació provisional en el mes de desembre. L’alcaldessa de Paterna, Elena Martínez Guillem, ha recordat que este pressupost destina més gasto al Benestar Social que cap altre en la història del municipi amb més de quatre milions d’euros en este apartat. Entres les distintes actuacions Martínez va posar com a exemple els 950.000 euros a ajudes socials, 1,1 milions a la Renda Garantida de Ciutadania, fent-se càrrec del copagament del col•lectiu de persones amb discapacitat, 750.000 euros a beques escolars, 300.000 a menjadors socials, 365.000 euros a Dependència, 85.000 euros al Major, 45.000 a Igualtat i abaixant un 10% l’IBI. L’alcaldessa ha lamentat no tindre el suport de l’oposició, una cosa que ha atribuït a “interessos partidistes”. L’alcaldessa va lamentar que a pesar de les crítiques de l’oposició al que consideren una escassa participació ciutadana, cap dels portaveus de l’oposició va acudir al Consell de Participació Ciutadana en el qual es va debatre el pressupost amb les Juntes de Barri. L’alcaldessa ha declarat que “en el moment més complicat hem fet uns pressupostos dirigits novament, i més que mai, a les famílies que més pateixen els efectes de la crisi econòmica”.

L’Ajuntament mantindrà l’empresa pública per a la gestió de més d’una vintena de serveis per a la ciutadania

Els regidors del Partit Popular i del PSOE, amb l’abstenció d’EUPV i Compromís, han aprovat el cessament de l’expedient de municipalització de l’empresa pública GESPA, mantenint per tant com a mitjà propi de l’Ajuntament de Paterna per a la prestació de serveis que té encomanats. D’esta manera no es produirà cap canvi en el model de gestió dels serveis públics i l’empresa pública seguirà fent-se càrrec de més d’una vintena de serveis com el manteniment d’edificis públics, neteja viària de la Canyada, manteniment de jardins i poda, serveis jurídics d’Inclusió, Centres de Dia de Menors, Vehicle Adaptat, Absentisme Escolar, Tallers prelaborals o Consergeria i Notificacions, entre altres. En els últims mesos des del Consistori s’havia iniciat un expedient amb l’objectiu d’analitzar com afectava el marc legal de la Llei de Racionalització i Sostenibilitat de l’Administració Local. L’alcaldessa de Paterna, ha indicat que “anem a realitzar més estudis així com modificacions en algunes de les comandes de l’empresa pública amb l’objectiu que estos serveis necessaris per a la ciutadania es continuen prestant del mode més eficaç possible, però no cal fer un canvi en el model de gestió de l’empresa”. Des del Partit Popular van recordar a PSOE, EU i Compromís que “l’empresa pública és un exemple de la gestió d’este equip de govern, que va procedir a recuperar per a la gestió pública més d’una vintena de serveis que van ser privatitzats per PSOE-EUPV en governs anteriors, prestant-los des de la creació de GESPA d’una manera més eficient per a la ciutadania”. .

El Partit Popular, l’únic que defén la modificació del PGOU per a permetre la creació de Vivendes Protegides de Lloguer en la Canyada

Els regidors del Partit Popular en solitari han aprovat ple la modificació número 68 del PGOU amb l’objectiu de permetre destinar una parcel•la de 5.000 m2 a la construcció de vivendes de lloguer sotmeses a règim de protecció pública. La dita modificació puntual ja va ser aprovada en 2014 però ha hagut de tornar a ple per a complir amb criteris tècnics dictats des de la Generalitat Valenciana. La parcel•la té la qualificació de sòl dotacional escolar des del Pla General de 1990, però no permet actualment la creació d’un nou centre escolar perquè no té les dimensions necessàries exigides per la normativa vigent i tampoc està previst una ampliació de línies per part del centre. La parcel•la sí que permetria en canvi la construcció de més una vintena de vivendes protegides en règim de lloguer, sent la primera promoció d’estes característiques que es realitzaria en el barri de la Canyada. La regidora de Sostenibilitat, María Villajos, ha lamentat el vot en contra de PSOE i EUPV, així com l’abstenció de Compromís i ha recordat que “no es perd sòl educatiu perquè el col•legi propietari de la parcel•la ha manifestat la seua intenció de no ampliar el centre”.

El Ple continua la tramitació de l’expedient per a permetre la implantació d’una superfície comercial en La Canyada

El Ple de l’Ajuntament de Paterna, amb els vots a favor dels regidors del Partit Popular, continua amb l’expedient per a l’ampliació de la zona comercial en el barri de la Canyada mitjançant la instal•lació d’un nou supermercat. La portaveu popular, María Villajos, va recordar als grups de l’oposició que personalment va portar l’expedient a la Junta de Barri de la Canyada amb l’objectiu que ho conegueren abans de portar-ho a ple. Esta modificació del PGOU suposa la qualificació de 3.000 m2 de sòl com a ús terciari que abans estava destinat a equipaments. La nova botiga quedarà emplaçada en una parcel•la ubicada a l’entrada de la Canyada des del carrer 29. L’empresa responsable haurà d’ocupar-se del desmantellament d’una obra que porta dècades abandonada en la dita parcel•la, a més de la construcció d’unes dependències per a la Policia Local.

Les sancions a propietaris de gossos per la no arreplega d’excrements oscil•laran des de 60 fins a 500 euros per a reincidents

Partit Popular i Compromís, amb l’abstenció de PSOE i EUPV, han aprovat la modificació de l’ordenança de convivència amb l’objectiu de flexibilitzar algunes qüestions plantejades per propietaris d’animals de companyia. Una d’elles afecta l’obligació de l’arreplega d’excrements dels animals en la via pública. Fins ara les dites sancions estaven tipificades com a faltes greus amb sanció de 501 euros de multa. No obstant això, s’ha estimat oportú flexibilitzar la dita sanció, de manera que este comportament suposarà una falta tipificada com a lleu amb sanció que anirà des dels 60 euros si és la primera vegada que se li multa per este motiu, ascendint a 250 euros si reincideix i fins als 500 a partir de la tercera o posteriors multes. Una altra modificació afecta l’obligació de portar corretja i boç quan es passeja a gossos per la via pública. Els propietaris de gossos perillosos continuaran estant obligats a l’ús de corretja i boç quan traguen els animals a la via pública. No obstant això, els propietaris de gossos que no estiguen qualificats com a perillosos podran prescindir del boç encara que continuarà sent obligatori l’ús de la corretja.